«Татар-Информ»

Мартта ТРда 900дән артык күпбалалы гаилә җир кишәрлеге алган

[Версия для печати](http://tat.tatar-inform.ru/news/2013/03/30/84192/?print=Y)

30 Март 2013,13:15

Җир алырга исемлеккә 20,5 гаилә кертелгән

(Казан, 30 март, «Татар-информ», Алия Җамалиева). Бүген ТР Хөкүмәт Йортында күпбалалы гаиләләргә җир кишәрлеген бирү белән бәйле агымдагы хәлләр турында ТР җир һәм милек мөнәсәбәтләре министры Азат Хамаев сөйләде.  
Азат Хамаев хәбәр итүенчә, 30 нчы мартка җир кишәрлеген алырга исемлеккә 20,5 мең гаилә кертелгән, мартта 696 гариза килеп ирешкән.  
Татарстанда 22 меңнән артык җир кишәрлеге кадастр учетына бастырылган, ай дәвамында 300дән артык җир кишәрлеге процедураны узган, диде министр.  
А.Хамаев китергән мәгълүматлар буенча, Татарстанда 16,9 мең җир кишәрлеге күпбалалы гаиләләргә бирелгән, шул исәптән, мартта - 900дән артык. Бирелгән җирләрнең гомуми мәйданы - 1846 га артык.  
ТР җир һәм милек мөнәсәбәтләре министры ассызыклавынча, 1043 гаилә тәкъдим ителгән җир кишәрлеге вариантларыннан баш тарткан, алар исемлектән чыгарылган. Шул ук вакытта министр гаиләләрнең кабат гариза тапшыра алуын әйтте.